টুথব্রাশ
চিবানো টুথব্রাশ দেখতে ক্ষুদ্র আকৃতির প্লাস্টিক বা কৃত্রিম বস্তুর ছাঁচ দিয়ে তৈরী এক ধরণের টুথব্রাশ। এরজন্যে কোন প্রকার জল বা পানির প্রয়োজন পড়ে না। এটি দেখতে খুবই ছোট প্রকৃতির হলেও গলাধঃকরণ করা যায় না। এটি ভিজানোর দরকার নেই। বাথরুম যন্ত্রপাতি বিক্রয়ে নিযুক্ত দোকানগুলোয় এ ধরণের টুথব্রাশ পাওয়া যায়। চিবানো টুথব্রাশে বিভিন্ন রকমের সুগন্ধি মিশ্রণ হিসেবে মিন্ট বা বাবলগামের মতো উপকরণ ব্যবহৃত হয়। কিন্তু একবার ব্যবহারের পরই এটি পরিত্যক্ত হয়ে যায় বা ব্যবহারের অনুপযোগী হয়ে পড়ে।
প্লে-ডো
প্লে-ডো এর বর্তমান প্রস্তুতকারী হাশব্রো প্রকাশ করেছেন যে, প্লে-ডো এর মূল উপাদান পানি, লবণ এবং ময়দার মিশ্রণ যদিও ২০০৪ সালের যুক্তরাষ্ট্রের প্যাটেন্ট ইঙ্গিত করছে, এটি পানি, শর্করা, লবণ, তেল (লুব্রিক্যান্ট), সুবাস, রং সহ আরো কিছু পদার্থের মিশ্রণ এক ধরণের পেট্রোলিয়াম জাতীয় পদার্থ ব্যবহারের কারণে এটি মসৃণ মনে হয় এবং বোরাক্স এটিকে মোল্ডের সাথে আটকে যাওয়া থেকে রক্ষা করে। বাসা-বাড়ীতে প্লে-ডো তৈরির জন্য অনেকেই লবণ, ময়দা বা ভুট্টার ময়দা, সবজির তেল (যেমন ক্যানোলা বা জলপাই এর তেল) এবং ক্রিম অফ টারটার ব্যবহার করে থাকেন।